CELEX: 32016R1346
Language: fi
Date: 2016-08-08 00:00:00
Title: Komission täytäntöönpanoasetus (EU) 2016/1346, annettu 8 päivänä elokuuta 2016, Kiinan kansantasavallasta peräisin olevien käsikäyttöisten haarukkatrukkien sekä niiden keskeisten osien tuonnissa neuvoston täytäntöönpanoasetuksella (EU) N:o 1008/2011, sellaisena kuin se on muutettuna neuvoston täytäntöönpanoasetuksella (EU) N:o 372/2013, käyttöön otetun lopullisen polkumyyntitullin laajentamisesta koskemaan Kiinan kansantasavallasta peräisin olevien hiukan muunneltujen käsikäyttöisten haarukkatrukkien tuontia

9.8.2016   
            
            
               FI
            
            
               Euroopan unionin virallinen lehti
            
            
               L 214/1
            
         KOMISSION TÄYTÄNTÖÖNPANOASETUS (EU) 2016/1346,
   annettu 8 päivänä elokuuta 2016,
   Kiinan kansantasavallasta peräisin olevien käsikäyttöisten haarukkatrukkien sekä niiden keskeisten osien tuonnissa neuvoston täytäntöönpanoasetuksella (EU) N:o 1008/2011, sellaisena kuin se on muutettuna neuvoston täytäntöönpanoasetuksella (EU) N:o 372/2013, käyttöön otetun lopullisen polkumyyntitullin laajentamisesta koskemaan Kiinan kansantasavallasta peräisin olevien hiukan muunneltujen käsikäyttöisten haarukkatrukkien tuontia
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’, ja erityisesti sen 13 artiklan 3 kohdan ja 14 artiklan 5 kohdan,
   sekä katsoo seuraavaa:
   1.   MENETTELY
   
   1.1   Aiemmat tutkimukset ja voimassa olevat toimenpiteet
   
   
               (1)
            
            
               Heinäkuussa 2005 neuvosto otti täytäntöönpanoasetuksella (EY) N:o 1174/2005 (2) käyttöön lopullisen polkumyyntitullin Kiinan kansantasavallasta, jäljempänä ’Kiina’, peräisin olevien käsikäyttöisten haarukkatrukkien ja niiden keskeisten osien tuonnissa. Toimenpiteet koostuivat polkumyynnin vastaisesta 7,6–46,7 prosentin suuruisesta arvotullista, jäljempänä ’alkuperäiset polkumyyntitoimenpiteet’.
            
         
               (2)
            
            
               Heinäkuussa 2008 neuvosto selvensi perusasetuksen 11 artiklan 3 kohdan mukaisen omasta aloitteesta vireille pannun osittaisen välivaiheen tarkastelun jälkeen toimenpiteiden soveltamisalaa ja jätti tietyt tuotteet, korkealle nostavat nostovaunut, pinoamistrukit, saksinostimet ja punnitustrukit alkuperäisten polkumyyntitoimenpiteiden ulkopuolelle, koska niiden todettiin olevan ominaispiirteiltään, erityistoiminnoiltaan ja käyttötarkoitukseltaan erilaisia kuin käsikäyttöiset haarukkatrukit (3).
            
         
               (3)
            
            
               Kesäkuussa 2009 perusasetuksen 13 artiklan mukaisen polkumyyntitoimenpiteiden kiertämistä koskevan tutkimuksen jälkeen neuvoston laajensi asetuksella (EY) N:o 499/2009 (4)”kaikkiin muihin yrityksiin” sovellettavan lopullisen polkumyyntitullin, joka oli otettu käyttöön asetuksella (EY) N:o 1174/2005, koskemaan Thaimaasta lähetettyjä käsikäyttöisiä haarukkatrukkeja riippumatta siitä, onko tuotteen alkuperämaaksi ilmoitettu Thaimaa.
            
         
               (4)
            
            
               Lokakuussa 2011 neuvosto otti perusasetuksen 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen neuvoston täytäntöönpanoasetuksella (EU) N:o 1008/2011 (5) käyttöön lopullisen polkumyyntitullin Kiinasta peräisin olevien käsikäyttöisten haarukkatrukkien ja niiden keskeisten osien tuonnissa.
            
         
               (5)
            
            
               Huhtikuussa 2013 neuvoston täytäntöönpanoasetuksella (EU) N:o 372/2013 (6) muutettiin perusasetuksen 11 artiklan 3 kohdan mukaisen välivaiheen tarkastelun jälkeen neuvoston täytäntöönpanoasetusta (EU) N:o 1008/2011 ja otettiin käyttöön 70,8 prosentin suuruinen tulli, jota sovelletaan Kiinasta peräisin olevien käsikäyttöisten haarukkatrukkien kaikkeen unioniin suuntautuvaan tuontiin.
            
         
               (6)
            
            
               Syyskuussa 2014 komissio muutti perusasetuksen 11 artiklan 4 kohdan mukaisen uutta viejää koskevan tarkastelun jälkeen täytäntöönpanoasetusta (EU) N:o 1008/2011 komission täytäntöönpanoasetuksella (EU) N:o 946/2014 (7) ja otti käyttöön 54,1 prosentin yksilöllisen tullin, jota sovelletaan käsikäyttöisiä haarukkatrukkeja koskevaan Ningbo Logitrans Handling Equipment Co. -yrityksen tuontiin.
            
         
               (7)
            
            
               Voimassa olevat toimenpiteet ovat lopullinen polkumyyntitulli, jota sovelletaan edellä johdanto-osan 5 ja 6 kappaleessa kuvattujen Kiinasta peräisin olevien käsikäyttöisten haarukkatrukkien ja niiden keskeisten osien tuontiin.
            
         1.2   Pyyntö
   
   
               (8)
            
            
               Komissio vastaanotti 4 päivänä marraskuuta 2015 perusasetuksen13 artiklan 3 kohdan ja 14 artiklan 5 kohdan mukaisen pyynnön tutkia voimassa olevien toimenpiteiden mahdollista kiertämistä ja saattaa tutkimuksen kohteena olevan tuotteen tuonti kirjaamisvelvoitteen alaiseksi.
            
         
               (9)
            
            
               Pyynnön esittivät BT Products AS, Lifter SRL ja PR Industrial SRL, jotka ovat käsikäyttöisten haarukkatrukkien tuottajia unionissa.
            
         1.3   Tarkasteltavana oleva tuote ja tutkimuksen kohteena oleva tuote
   
   1.3.1   Tarkasteltavana oleva tuote
   
   
               (10)
            
            
               Mahdollisten kiertämiskäytäntöjen kohteena oleva tuote on Kiinasta peräisin olevat käsikäyttöiset haarukkatrukit ja niiden keskeiset osat eli alusta ja hydrauliikka, jotka tällä hetkellä luokitellaan CN-koodeihin ex 8427 90 00 ja ex 8431 20 00 (Taric-koodit 8427900019 ja 8431200019). Käsikäyttöiset haarukkatrukit ovat trukkeja, joissa on kuormalavojen käsittelyyn tarkoitetut, pyörillä varustetut nostavat haarukkavarret ja jotka on suunniteltu siten, että käyttäjä voi kävellen ja nivellettyä vetoaisaa käyttämällä työntää, vetää ja ohjata niitä käsivoimin sileällä, tasaisella ja kovalla pinnalla. Käsikäyttöiset haarukkatrukit on suunniteltu siten, että kuormaa voidaan nostaa vetoaisaa pumppaamalla niin ylös, että kuormaa voidaan siirtää, eikä niillä ole muita lisätoimintoja tai käyttötarkoituksia, kuten i) kuormien siirtäminen ja nostaminen korkeammalle tai kuormien varastoiminen (korkealle nostavat nostovaunut), ii) kuormalavojen pinoaminen päällekkäin (pinoamistrukit), iii) kuormien nostaminen työskentelytasolle (saksinostimet) tai iv) kuormien nostaminen ja punnitseminen (punnitustrukit).
            
         1.3.2   Tutkimuksen kohteena oleva tuote
   
   
               (11)
            
            
               Tutkimuksen kohteena oleva tuote on sama kuin edellisessä johdanto-osan kappaleessa määritelty tuote, mutta se esitetään tuonnin yhteydessä niin sanotun ”painon näyttävän järjestelmän” kanssa, joka muodostuu punnitusmekanismista, jota ei ole kiinnitetty alustaan, ja se luokitellaan tällä hetkellä samoihin CN-koodeihin kuin tarkasteltavana oleva tuote mutta eri Taric-koodeihin (eli 8427900030 ja 8431200050) ja se on peräisin Kiinasta.
            
         
               (12)
            
            
               Vireillepanovaiheessa painon näyttävän järjestelmän virhemarginaali määriteltiin vähintään 1 prosentiksi lastista. Tutkimuksessa todettiin kuitenkin, ettei punnitusmekanismin tarkkuus ole olennainen ominaisuus tutkimuksen kohteena olevan tuotteen erottamiseksi käsikäyttöisistä haarukkatrukeista. Kuten johdanto-osan 54–59 kappaleessa analysoidaan, tutkimuksen kohteena olevan tuotteen punnitusmekanismi ei muuta tutkimuksen kohteena olevan tuotteen olennaisia ominaisuuksia, kuten rakennetta ja käyttöä, minkä perusteella se eroaisi tarkasteltavan olevasta tuotteesta.
            
         1.4   Menettelyn vireillepano
   
   
               (13)
            
            
               Ilmoitettuaan asiasta jäsenvaltioille komissio katsoi, että on olemassa riittävä alustava näyttö perusasetuksen 13 artiklan 3 kohdan ja 14 artiklan 5 kohdan mukaisen tutkimuksen panemiseksi vireille, ja päätti tutkia voimassa olevien toimenpiteiden mahdollista kiertämistä ja asettaa kirjaamisvelvoitteen Kiinasta peräisin olevan tarkasteltavana olevan tuotteen tuonnille.
            
         
               (14)
            
            
               Tutkimus pantiin vireille 15 päivänä joulukuuta 2015 komission täytäntöönpanoasetuksella (EU) 2015/2346 (8), jäljempänä ’vireillepanoasetus’.
            
         1.5   Tutkimus
   
   
               (15)
            
            
               Komissio ilmoitti tutkimuksen vireillepanosta virallisesti Kiinan viranomaisille, Kiinassa toimiville vientiä harjoittaville tuottajille, niille unionin tuojille, joita asian tiedettiin koskevan, ja unionin tuotannonalalle.
            
         
               (16)
            
            
               Kyselylomakkeet lähetettiin Kiinan vientiä harjoittaville tuottajille sekä tiedossa oleville tuojille unionissa.
            
         
               (17)
            
            
               Asianomaisille osapuolille annettiin tilaisuus esittää näkökantansa kirjallisesti ja pyytää kuulluksi tulemista vireillepanoasetuksessa asetetussa määräajassa. Kaikille osapuolille ilmoitettiin, että yhteistyöstä kieltäytyminen voi johtaa perusasetuksen 18 artiklan soveltamiseen ja päätelmien tekemiseen käytettävissä olevien tietojen perusteella.
            
         
               (18)
            
            
               Yksi Kiinassa toimiva vientiä harjoittava tuottaja ilmoittautui ja toimitti huomautuksensa, mutta ei toimittanut vastausta vientiä harjoittaville tuottajille tarkoitettuun kyselylomakkeeseen. Kyseinen tuottaja todettiin myöhemmin yhteistyöstä kieltäytyneeksi tuottajaksi (ks. johdanto-osan 26 kappale).
            
         
               (19)
            
            
               Kolme tuojaa toimitti komissiolle vastauksen kyselylomakkeeseen.
            
         
               (20)
            
            
               Yksi unioniin sijoittautunut punnitusmekanismien toimittaja esitti kirjallisesti kantansa tutkimuksessa.
            
         
               (21)
            
            
               Komissio teki tarkastuskäyntejä seuraavien yritysten toimitiloihin:
               
                           —
                        
                        
                           Unionin tuottaja: P.R. Industrial s.r.l., 53031 Casole d'Elsa, Siena, Italia;
                        
                     
                           —
                        
                        
                           Unionin tuoja: Hyster-Yale Nederland b.v., 6541 CN Nijmegen, Alankomaat.
                        
                     
         1.6   Tutkimusajanjakso ja raportointijakso
   
   
               (22)
            
            
               Tutkimusajanjakso käsitti 1 päivän tammikuuta 2011 ja 30 päivän syyskuuta 2015 välisen ajan. Tietoja kerättiin tutkimusajanjaksolta muun muassa sen tutkimiseksi, oliko kaupan rakenteessa tapahtunut väitettyjä muutoksia.
            
         
               (23)
            
            
               Tarkempia tietoja kerättiin 1 päivän lokakuuta 2014 ja 30 päivän syyskuuta 2015 väliseltä raportointijaksolta sen tutkimiseksi, vaarantaako tuonti voimassa olevien toimenpiteiden korjaavaa vaikutusta ja esiintyykö polkumyyntiä, kuten väitetään.
            
         2.   TUTKIMUKSEN TULOKSET
   
   2.1   Yleiset huomiot
   
   
               (24)
            
            
               Perusasetuksen 13 artiklan 1 kohdan mukaisesti toimenpiteiden kiertämisen mahdollista esiintymistä arvioitiin analysoimalla järjestyksessä seuraavia seikkoja:
               
                           —
                        
                        
                           oliko Kiinan ja unionin välisen kaupan rakenteessa tapahtunut muutos;
                        
                     
                           —
                        
                        
                           johtuiko tämä muutos käytännöstä, menettelystä tai toiminnasta, jolla ei ole riittävästi perusteita tai jolla ei ole muuta taloudellista perustetta kuin voimassa olevan polkumyyntitoimenpiteen käyttöön ottaminen;
                        
                     
                           —
                        
                        
                           oliko olemassa näyttöä vahingosta tai siitä, että tutkimuksen kohteena olevan tuotteen hinnat ja/tai määrät vaarantavat voimassa olevien polkumyyntitoimenpiteiden korjaavia vaikutuksia; ja
                        
                     
                           —
                        
                        
                           oliko olemassa näyttöä polkumyynnistä suhteessa tarkasteltavana olevalle tuotteelle aiemmin määritettyihin normaaliarvoihin.
                        
                     
         2.2   Yhteistyö
   
   
               (25)
            
            
               Yksikään tiedossa ollut Kiinaan sijoittautunut vientiä harjoittava tuottaja ei toiminut tutkimuksessa yhteistyössä eikä pyytänyt vapautusta voimassa olevien toimenpiteiden mahdollisesta laajentamisesta vastaamalla kyselylomakkeeseen.
            
         
               (26)
            
            
               Kuten johdanto-osan 18 kappaleessa selitetään, Noblelift toimitti kuitenkin vireillepanon jälkeen huomautuksia, mutta ei vastannut kyselyyn, ja sen katsottiin perusasetuksen 18 artiklan perusteella kieltäytyneen yhteistyöstä.
            
         
               (27)
            
            
               Tämän vuoksi komissio ei voinut tarkastaa suoraan paikalla, millaista mahdollinen toimenpiteiden kiertäminen oli.
            
         
               (28)
            
            
               Näin ollen päätelmät johdanto-osan 24 kappaleessa kuvatusta mahdollista kiertämistä koskevasta arvioinnista oli perusasetuksen 18 artiklan mukaisesti tehtävä käytettävissä olevien tietojen perusteella.
            
         
               (29)
            
            
               Sen vuoksi päätelmät tehtiin yhteistyössä toimineilta tuojilta, Eurostatin tilastoista sekä itse pyynnöstä saatujen tietojen perusteella. Ilmoittautuneen vientiä harjoittavan tuottajan toimittamat huomautukset otettiin myös tarvittaessa huomioon.
            
         2.3   Muutos kaupan rakenteessa
   
   
               (30)
            
            
               Koska vientiä harjoittavat tuottajat eivät toimineet yhteistyössä, tuontimäärät määritettiin Eurostatin tilastojen, kolmen yhteistyössä toimineen tuojan ja pyynnön esittäjien toimittamien tietojen perusteella.
            
         
               (31)
            
            
               Lisäksi kaupan rakenteen muutosten analysointiin käytettävät tiedot perustuivat kokonaisten trukkien tuontiin. Voimassa olevat polkumyynnin vastaiset toimenpiteet koskevat sekä käsikäyttöisiä haarukkatrukkeja että niiden keskeisiä osia (alusta ja hydrauliikka). Eurostatin mukaan niin sanottujen keskeisten osien tuonti Kiinasta unioniin on vain vähäistä tai sitä ei ole lainkaan.
            
         
               (32)
            
            
               Lisäksi Taric-koodeihin, joilla tutkimuksen kohteena olevaa tuotetta tuotiin maahan, sisältyi myös muuntyyppisiä trukkeja, kuten korkealle nostavia nostovaunuja, pinoamistrukkeja, saksinostimia ja punnitustrukkeja, jotka ovat erilaisia kuin tarkasteltavana oleva tuote.
            
         
               (33)
            
            
               Alla olevassa taulukossa esitetään käsikäyttöisten haarukkatrukkien ja ”muiden trukkien” tuontimäärät, tutkimuksen kohteena oleva tuote mukaan luettuna, perustuen tutkimusajanjaksoa koskeviin Eurostatin tilastoihin.
               
                  Taulukko 1
               
               
                           Tuonti EU:hun (kpl)
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           Raportointijakso
                        
                     
                           Käsikäyttöiset haarukkatrukit
                        
                        
                           573 400 
                        
                        
                           575 607 
                        
                        
                           236 340 
                        
                        
                           113 753 
                        
                        
                           96 115 
                        
                     
                           
                              Indeksi
                           
                        
                        
                           
                              100
                           
                        
                        
                           
                              100
                           
                        
                        
                           
                              41
                           
                        
                        
                           
                              20
                           
                        
                        
                           
                              17
                           
                        
                     
                           Muut trukit
                        
                        
                           231 949 
                        
                        
                           217 045 
                        
                        
                           161 542 
                        
                        
                           275 632 
                        
                        
                           355 844 
                        
                     
                           
                              Indeksi
                           
                        
                        
                           
                              100
                           
                        
                        
                           
                              94
                           
                        
                        
                           
                              70
                           
                        
                        
                           
                              119
                           
                        
                        
                           
                              153
                           
                        
                     
                           
                              Lähde: Eurostat
                        
                     
         
               (34)
            
            
               Tämän perusteella käsikäyttöisten haarukkatrukkien tuonti laski yli 80 prosenttia tutkimusajanjakson aikana. Merkittävin lasku tapahtui vuosien 2012 ja 2013 välillä (60 prosenttia). Tämä suuntaus jatkui seuraavina vuosina, mutta vähemmän merkittävänä.
            
         
               (35)
            
            
               Vuoden 2013 lasku tapahtui sen jälkeen, kun johdanto-osan 5 kappaleessa tarkoitettu välivaiheen tarkastelu oli huhtikuussa 2013 päättynyt ja johtanut Kiinasta peräisin olevien käsikäyttöisten haarukkatrukkien polkumyyntitullin korottamiseen yhdeksi koko maata koskevaksi 70,8 prosentin tulliksi.
            
         
               (36)
            
            
               Sitä vastoin ”muiden trukkien”, tutkimuksen kohteena oleva tuote mukaan luettuna, tuonti kasvoi vuonna 2014 ja raportointijaksolla yli 50 prosenttia tutkimusajanjakson alkuun verrattuna. Tämä muutos kaupan rakenteessa tapahtui suurelta osin samaan aikaan kuin käsikäyttöisten haarukkatrukkien tuonnin merkittävä lasku.
            
         
               (37)
            
            
               Vaikka tutkimuksen kohteena olevan tuotteen tuontia ei ollut mahdollista yksilöidä Eurostatin tietojen perusteella, tutkimuksen aikana kerätyt tiedot osoittivat vahvoja merkkejä siitä, että tämä ”muiden trukkien” lisääntynyt tuonti voidaan itse asiassa liittää tutkimuksen kohteena olevan tuotteen tuontiin.
            
         
               (38)
            
            
               Ensinnäkin käsikäyttöisten haarukkatrukkien tuonnin merkittävä lasku ja ”muiden trukkien”, tutkimuksen kohteena oleva tuote mukaan luettuna, tuonnin merkittävä kasvu tapahtui vuonna 2013 toteutetun polkumyyntitullin merkittävän korotuksen yhteydessä.
            
         
               (39)
            
            
               Toiseksi pyynnön esittäjät ilmoittivat, että pian polkumyyntitullin korottamisen jälkeen useat tuojat esittivät Saksan ja Tšekin tulliviranomaisille sitovia tariffitietoja koskevia hakemuksia pyytäen tutkimuksen kohteena olevan tuotteen sisällyttämistä Taric-koodiin ”muut trukit”, johon ei sovelleta polkumyyntitullia. Tällaisten pyyntöjen esittäminen välittömästi polkumyyntitullien korottamisen jälkeen viittaa siihen, että pyynnöt tehtiin ainoastaan korkeampien polkumyyntitullien välttämiseksi.
            
         
               (40)
            
            
               Kolmanneksi kaupan rakenteessa tapahtuneen muutoksen analysointi perustui myös kolmen yhteistyössä toimineen tuojan toimittamiin tietoihin, koska tutkimuksen kohteena olevan tuotteen tuontia ei Eurostatin tilastoissa erotella.
            
         
               (41)
            
            
               Kolmen yhteistyössä toimineen tuojan osuus oli 2–7 prosenttia tutkimuksen kohteena olevan tuotteen ja muiden trukkien tuonnista verrattuna ”muita trukkeja” koskevaan Eurostatin kirjaamaan kokonaistuontiin ja 1–6 prosenttia käsikäyttöisten haarukkatrukkien ja ”muiden trukkien” kokonaistuonnista raportointikauden aikana.
            
         
               (42)
            
            
               Näiden tuojien tuonti kehittyi tutkimusajanjakson aikana seuraavasti:
               
                  Taulukko 2
               
               
                           Yhteistyössä toimineiden tuojien tuonti Kiinasta (indeksi)
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           Raportointijakso
                        
                     
                           
                              Tarkasteltavana oleva tuote
                           
                        
                        
                           
                              100
                           
                        
                        
                           
                              111
                           
                        
                        
                           
                              31
                           
                        
                        
                           
                              2
                           
                        
                        
                           
                              4
                           
                        
                     
                           
                              Tutkimuksen kohteena oleva tuote
                           
                        
                        
                           
                              100
                           
                        
                        
                           
                              350
                           
                        
                        
                           
                              2 800 
                           
                        
                        
                           
                              97 133 
                           
                        
                        
                           
                              100 500 
                           
                        
                     
                           
                              Muut trukit
                           
                        
                        
                           
                              100
                           
                        
                        
                           
                              82
                           
                        
                        
                           
                              71
                           
                        
                        
                           
                              93
                           
                        
                        
                           
                              103
                           
                        
                     
                           
                              Lähde: tuojien kyselylomakevastaus
                        
                     
         
               (43)
            
            
               Yhteistyössä toimineiden tuojien toimittamat tiedot vahvistivat, että tuojat lisäsivät tutkimusajanjakson aikana tutkimuksen kohteena olevan tuotteen ostoja Kiinasta, kun taas käsikäyttöisten haarukkatrukkien tuonti väheni samanaikaisesti. Tutkimuksen kohteena olevan tuotteen tuonti oli käynnissä jo vuosina 2011 ja 2012, kun johdanto-osan 4 kappaleessa tarkoitetun toimenpiteiden voimassaolon päättymistä koskevan tarkastelun tuloksiin perustuvia toimenpiteitä oli laajennettu, mutta vuonna 2013 tuonti kasvoi vielä merkittävämmin, kun polkumyyntitullia korotettiin. Suurin kasvu tapahtui vuonna 2014, kun tuonti kasvoi huomattavasti yli vuoden 2011 tason ja kasvu jatkui raportointikaudella edelleen. Samaan aikaan vuonna 2014 ja tutkimusajanjakson aikana käsikäyttöisten haarukkatrukkien tuonti lähes loppui. Sama suuntaus voitiin havaita myös Eurostatin tiedoissa, joiden mukaan ”muiden trukkien” tuonnissa merkittävin kasvu tapahtui myös vuonna 2014.
            
         
               (44)
            
            
               Sitä vastoin ”muiden trukkien”, tutkimuksen kohteena olevaa tuotetta lukuun ottamatta, tuontimäärät eivät juurikaan muuttuneet (3 prosenttia tutkimusajanjakson aikana), ja tuonnin kokonaistaso pysyi erittäin alhaisena verrattuna tutkimuksen kohteena olevan tuotteen tuontiin (ks. johdanto-osan 33 kappale).
            
         
               (45)
            
            
               Neljänneksi, kuten johdanto-osan 52–59 kappaleessa todetaan, tutkimuksen kohteena olevalla tuotteella on samat perusominaisuudet ja käyttötarkoitukset kuin käsikäyttöisillä haarukkatrukeilla ja ne ovat keskenään vaihdettavissa, kun taas kaikkia muita trukkeja käytetään eri tarkoituksiin, eivätkä ne ole käsikäyttöisten haarukkatrukkien kanssa keskenään vaihdettavissa.
            
         
               (46)
            
            
               Tällä perusteella pääteltiin, että Eurostatin havaitsema ”muiden trukkien” tuonnin kasvu johtui tutkimuksen kohteena olevan tuotteen tuonnin kasvusta. Tästä näkökulmasta tarkasteltuna tuontitietojen mukaan tutkimuksen kohteena olevan tuotteen maahantuotujen yksiköiden kasvun arvioitiin lisääntyneen vuosien 2013 ja 2014 välisenä aikana noin 110 000 yksiköllä eli noin 70 prosenttia ja vuoden 2014 ja raportointijakson välisenä aikana yli 80 000 yksiköllä eli noin 30 prosenttia. Tutkimusajanjakson aiempina vuosina tuonnin suuntaus oli ollut jopa laskeva.
            
         
               (47)
            
            
               Sen vuoksi ja koska yksikään kiinalainen vientiä harjoittava tuottaja ei toiminut yhteistyössä, pääteltiin, että kaupan rakenteessa oli tapahtunut perusasetuksen 13 artiklan 1 kohdassa tarkoitettu muutos.
            
         2.4   Toimenpiteiden kiertämisen luonne
   
   
               (48)
            
            
               Pyynnön esittäjät väittivät, että toimenpiteiden kiertäminen tapahtuu tuomalla vain hiukan muunneltuja tuotteita, joihin yksinkertaisesti sisällytetään ”painon näyttävä järjestelmä”, jota ei ole integroitu alustaan ja jonka virhemarginaali on vähintään 1 prosentti lastista. Maahan tuotaessa nämä tuotteet ilmoitetaan virheellisesti punnitustrukeiksi.
            
         
               (49)
            
            
               Pyynnön esittäjät väittivät, että tutkimuksen kohteena oleva tuote eroaa punnitustrukeista, koska tutkimuksen kohteena olevan tuotteen punnitusmekanismi on paljon yksinkertaisempi kuin punnitustrukkien punnitusmekanismi eikä se anna tarkkoja tuloksia. Lisäksi he väittivät, että molempien tuotteiden rakenne on merkittävästi erilainen.
            
         2.4.1   Punnitustrukit
   
   
               (50)
            
            
               Toimenpiteiden soveltamisalaa koskevan selvityksen mukaisesti tietyt tuotteet, johdanto-osan 2 kohdassa tarkoitetut punnitustrukit mukaan luettuina, ovat toimenpiteiden soveltamisalan ulkopuolella, ja tutkimuksessa kävi ilmi, että punnitustrukkien alustaan, toisin sanoen haarukoihin, on asennettu vaaka. Näin ollen punnitustrukin punnituslaite koostuu erityistarkoista kuorma-antureista (tai punnituskennoista), jotka on asennettu haarukoihin. Haarukat koostuvat näin ollen kahdesta osasta. Anturit on kiinnitetty alempaan osaan. Yläosa riippuu antureiden päällä. Tämän mekanismin avulla haarukoihin asetettu paino on mahdollista mitata tarkasti.
            
         
               (51)
            
            
               Laite on herkkä ja edellyttää määräajoin tehtävää kalibrointia. Järjestelmää ei ole suunniteltu intensiiviseen kuormien nostamiseen ja siirtämiseen, koska punnitustrukkien vaaka vahingoittuisi, toisin kuin tarkasteltavana oleva tuote ja tutkimuksen kohteena oleva tuote. Lisäksi punnitustrukkien käyttö edellyttää erityistä koulutusta, toisin kuin tarkasteltavana olevan tuotteen ja tutkimuksen kohteena olevan tuotteen käyttö.
            
         2.4.2   Tutkimuksen kohteena oleva tuote
   
   
               (52)
            
            
               Tutkimuksessa todettiin, että tutkimuksen kohteena olevalla tuotteella on keskeisiltä osin sama rakenne ja sama käyttö kuin käsikäyttöisillä haarukkatrukeilla, jotka ovat trukkeja, joissa on kuormalavojen käsittelyyn tarkoitetut, pyörillä varustetut nostavat haarukkavarret ja jotka on suunniteltu siten, että käyttäjä voi kävellen ja nivellettyä vetoaisaa käyttämällä työntää, vetää ja ohjata niitä käsivoimin sileällä, tasaisella ja kovalla pinnalla. Nämä haarukkatrukit on suunniteltu nostamaan kuorma kuljetuksen vaatimalle korkeudelle vetoaisaa pumppaamalla.
            
         
               (53)
            
            
               Tutkimuksen kohteena oleva tuote on lisäksi varustettu punnituslaitteella (joko mekaanisella tai elektronisella). Tätä laitetta ei kuitenkaan ole asennettu alustaan ja haarukat muodostuvat ainoastaan yhdestä osasta aivan kuten tarkasteltavana olevassa tuotteessa. Punnituslaite sen sijaan on asennettu suoraan käsikäyttöisen haarukkatrukin rakenteeseen ja voidaan myöhemmin poistaa ilman, että käsikäyttöisen haarukkatrukin rakennetta tai käyttöä muutetaan. Ilman punnituslaitetta tutkimuksen kohteena olevaa tuotetta ei voida erottaa käsikäyttöisistä haarukkatrukeista, ja niitä käytetään täsmälleen samoihin tarkoituksiin kuin käsikäyttöisiä haarukkatrukkeja.
            
         
               (54)
            
            
               Toisaalta tutkimuksen kohteena olevan tuotteen punnituslaite antaa ainoastaan suuntaa-antavan käsityksen painosta ja joissain tapauksissa virhemarginaali on merkittävä. Tutkimuksessa kävi ilmi, että toisin kuin vireillepanovaiheessa väitettiin, punnituslaitteen tarkkuus ei ole tutkimuksen kohteena olevan tuotteen olennainen ominaisuus, kun sitä verrataan tarkasteltavana olevaan tuotteeseen. Vaikka punnitusjärjestelmä olisi tarkkakin, tutkimuksen kohteena olevalla tuotteella on samat ominaisuudet kuin käsikäyttöisillä haarukkatrukeilla eli sama rakenne ja sama käyttö.
            
         
               (55)
            
            
               Kuten edellä selostetaan, punnitustrukkien ominaispiirteiden osalta tilanne on toisin: punnitustrukeissa on monimutkaiset ja kalliit punnituslaitteet, jotka on asennettu alustaan (haarukoihin) ja edellyttävät erilaista haarukkarakennetta. Punnitustrukkien punnituslaitteet eivät ole irrotettavia ja ne antavat täsmälliset ja tarkat arvot. Punnitustrukkien ja tutkimuksen kohteena olevan tuotteen teknologia ja tuotantoprosessit eroavat olennaisesti toisistaan.
            
         
               (56)
            
            
               Tutkimuksen aikana todettiin kahdenlaisia punnituslaitteita: mekaanisia ja elektronisia. Elektroninen punnituslaite näyttää osoittavan painon tarkemmin kuin mekaaninen punnituslaite.
            
         
               (57)
            
            
               Vireillepanon jälkeen huomautuksia esittänyt vientiä harjoittava tuottaja väitti, että sen viemiin käsikäyttöisiin haarukkatrukkeihin oli asennettu patentoituja elektronisia vaakoja, jotka oli integroitu alustaan. Punnitusmekanismilla oli väitetysti ”hyvä punnitustarkkuus” ja se täytti asiakkaiden vaatimukset. Toiseksi kyseinen vientiä harjoittava tuottaja väitti, että vireillepanovaiheessa määritelty painon tarkkuus, jonka mukaan ”virhemarginaali on vähintään 1 prosentti lastista”, ei ole asianmukainen, koska se viittaa ainoastaan ”lastiin”, kun taas painon mittauksen tarkkuus edellyttää vähintään 100 kilogramman lastia.
            
         
               (58)
            
            
               Tämän perusteella vientiä harjoittava tuottaja väitti, että tutkimuksen kohteena olevan tuotteen määritelmää olisi muutettava siten, että siinä viitataan ainoastaan ”mekaanisiin punnitusjärjestelmiin” ja siitä poistetaan kyseinen 1 prosentin raja-arvo.
            
         
               (59)
            
            
               Toisin kuin väitettiin, punnitusjärjestelmä oli kuitenkin asennettu käsikäyttöisen haarukkatrukin rakenteeseen, eikä siis ollut integroitu alustaan eli haarukoihin. Punnitusmekanismi voidaan myydä erikseen. Vaikka laite antoi todellakin täsmällisemmän tuloksen kuin mekaaniset punnituslaitteet, kyseisen yrityksen viemien trukkien rakenne oli siitä huolimatta sama kuin käsikäyttöisten haarukkatrukkien. Näin ollen katsottiin, ettei kyseinen laite muuta käsikäyttöisten haarukkatrukkien olennaisia ominaisuuksia ja kuuluu tutkimuksen kohteena olevan tuotteen määritelmään.
            
         2.4.3   Päätelmä siitä, esiintyykö toimenpiteiden kiertämistä
   
   
               (60)
            
            
               Tutkimuksessa todettiin, että tutkimuksen kohteena oleva tuote on selvästi erotettavissa punnitustrukeista, koska sillä ei ole samoja perusominaisuuksia eikä samoja käyttötarkoituksia. Ne eivät ole keskenään vaihdettavissa.
            
         
               (61)
            
            
               Sitä vastoin tutkimuksen kohteena olevalla tuotteella on samat perusominaisuudet ja käyttötarkoitukset kuin käsikäyttöisillä haarukkatrukeilla. Tutkimuksen kohteeseen kiinnitetty punnituslaite ei muuta sen ominaisuuksia ja se voidaan joissakin tapauksissa poistaa. Molempia tuotteita käytetään pääosin samaan tarkoitukseen eli kuormien nostamiseen kuljettamista varten eikä painon näyttötoiminnon todettu olevan olennainen ominaisuus.
            
         
               (62)
            
            
               Sen vuoksi voidaan päätellä, että toimenpiteiden kiertäminen koostuu tutkimuksen kohteena olevan tuotteen tuonnista.
            
         2.5   Riittämättömät taloudelliset tai muut perusteet
   
   
               (63)
            
            
               Kuten 34–46 kappaleessa todetaan, toimenpiteiden kiertäminen lisääntyi merkittävästi sen jälkeen, kun korkeampi tulli vuonna 2013 otettiin käyttöön. Koska tutkimuksen kohteena olevaa tuotetta ja käsikäyttöisiä haarukkatrukkeja pidetään keskenään vaihdettavina tuotteina, tällä käytännöllä ei ole muuta ilmeistä taloudellista perustetta kuin polkumyyntitullin kiertäminen.
            
         
               (64)
            
            
               Pyynnön esittäjät toimittivat viitteitä siitä, että tutkimuksen kohteena olevan tuotteen tuonnin ainoana tarkoituksena oli välttää tulleja. Näissä viitteissä viitattiin siihen, että yksi viejä esitti tutkimuksen kohteena olevaa tuotetta eräässä esitteessä ”polkumyyntitullivapaana tuotteena” ja että toinen vientiä harjoittava tuottaja suositteli punnituslaitteen poistamista tuonnin jälkeen.
            
         
               (65)
            
            
               Vientiä harjoittava tuottaja, joka pyysi muuttamaan tutkimuksen kohteena olevan tuotteen määritelmää, kuten johdanto-osan 58 kappaleessa selitetään, väitti myös, että sen viemää tuotetyyppiä oli kehitetty ja viety ennen polkumyyntitullin korottamista eikä sillä ollut mitään kannustinta tullin kiertämiseen. Vientiä harjoittava tuottaja väitti myös, että sen viemä tuotetyyppi edustaa vain pientä osaa tutkimuksen kohteena olevan tuotteen kokonaisviennistä, mutta ei esittänyt mitään näyttöä väitteensä tueksi, koska se ei toimittanut vastausta kyselylomakkeeseen, minkä vuoksi viennin määriä ja siihen liittyviä päivämääriä ei ollut mahdollista todeta ja tarkistaa.
            
         
               (66)
            
            
               Yhteistyössä toimineilta tuojilta saatujen käytettävissä olevien tietojen perusteella voidaan todellakin todeta, että tutkimuksen kohteena olevan tuotteen tuonti alkoi ennen vuotta 2013. Tuonnin merkittävä kasvu tapahtui kuitenkin vasta sen jälkeen, kun polkumyyntitullia korotettiin vuonna 2013. Tämän vuoksi voidaan katsoa, että kaupan rakenteessa tapahtui muutos vasta vuoden 2013 jälkeen. Tähän kaupan rakenteessa tapahtuneeseen muutokseen ei ole muuta ilmeistä taloudellista perustetta kuin tullin käyttöön ottaminen.
            
         
               (67)
            
            
               Yksi käsikäyttöisten haarukkatrukkien ja tutkimuksen kohteena olevan tuotteen tuoja ja yksi tutkimuksen kohteena olevassa tuotteessa käytettävien painoa näyttävien järjestelmien tuoja väitti, että trukeille, jotka on varustettu kyseisentyyppisellä epätarkasti painon näyttävällä järjestelmällä, on tietyissä erityissovelluksissa kysyntää (esimerkiksi jätekuorman tarkistus, tavaravaunujen ylikuormituksen esto, tiettyjen toimialojen tukkumyyjät) ja että kuorman pelkkä arvio riittäisi.
            
         
               (68)
            
            
               Se, että tutkimuksen kohteena olevan tuotteen tuonti alkoi vasta sen jälkeen, kun polkumyyntitullia korotettiin ja että samaan aikaan käsikäyttöisten haarukkatrukkien tuonti väheni merkittävästi ja lähes loppui raportointijaksolla, osoittaa kuitenkin, että tutkimuksen kohteena oleva tuote ei palvele uusia markkinoita, vaan on itse asiassa suurelta osin korvannut käsikäyttöisten haarukkatrukkien tuonnin. Ajallinen yhteys polkumyyntitullin korotuksen kanssa osoittaa, että tutkimuksen kohteena olevan tuotteen lisääntyneen tuonnin tarkoituksena oli itse asiassa polkumyyntitullin välttäminen. Väite oli sen vuoksi hylättävä.
            
         2.6   Tullin korjaavan vaikutuksen vaarantuminen samankaltaisen tuotteen hintojen ja/tai määrien osalta
   
   
               (69)
            
            
               Kuten johdanto-osan 46 kappaleessa selitetään, tutkimuksen kohteena olevan tuotteen tuonnin arvioitiin kasvaneen vuosien 2013 ja 2014 välisenä aikana noin 110 000 yksiköllä eli noin 70 prosenttia; vuoden 2014 ja raportointijakson välillä tuonti kasvoi edelleen yli 80 000 yksikköllä eli noin 30 prosenttia. Tällaista kasvua pidettiin merkittävänä. Kyseinen tuonti oli yhteensä noin 42 prosenttia kaikista raportointijakson aikana maahantuoduista trukeista. Lisäksi ”muiden trukkien” tuonti oli vuonna 2011 noin 30 prosenttia Kiinasta tuotujen trukkien kokonaismäärästä. Raportointijaksolla tämä luku kasvoi noin 79 prosenttiin.
            
         
               (70)
            
            
               Jotta saatiin selville, heikensivätkö hinnat tullin korjaavia vaikutuksia, perusasetuksen 13 artiklan 1 kohdan mukaisesti tutkittiin, alittivatko tutkimuksen kohteena olevan tuotteen tuontihinnat unionin tuotannonalan vahinkoa aiheuttamattoman hinnan, sellaisena kuin se oli aiemmissa tutkimuksissa. Johdanto-osan 4 kappaleessa tarkoitetussa viimeisimmässä toimenpiteiden voimassaolon päättymistä koskevassa tarkastelussa vuonna 2011 vahinkoa aiheuttamaton hinta laskettiin alkuperäiseen tutkimukseen verrattuna uudelleen. Tätä tavoitehintaa käytettiin vertailtaessa hintaa Kiinan raportointijaksolla käyttämään painotettuun keskimääräiseen vientihintaan, joka määritettiin yhteistyössä toimineiden tuojien toimittamien tietojen perusteella. Vertailu osoitti, että raportointijakson aikana esiintyi merkittävää hintojen alittavuutta.
            
         
               (71)
            
            
               Edellä esitetyn perusteella ja kun otetaan huomioon tutkimuksen kohteena olevan tuotteen raportointijakson aikana arvioidut merkittävät tuontimäärät, pääteltiin, että voimassa olevien toimenpiteiden korjaavat vaikutukset vaarantuvat sekä määrän että hinnan osalta.
            
         2.7   Näyttö polkumyynnistä suhteessa aiemmin määritettyyn normaaliarvoon
   
   
               (72)
            
            
               Tarkasteltavana olevan tuotteen normaaliarvo on viimeksi vahvistettu johdanto-osan 5 kohdassa tarkoitetussa vuonna 2013 tehdyssä välivaiheen tarkastelussa.
            
         
               (73)
            
            
               Sen vahvistamiseksi, esiintyikö raportointijakson aikana polkumyyntiä, yhteistyössä toimineilta tuojilta saatuja tutkimuksen kohteena olevan tuotteen keskimääräisiä tuontihintoja verrattiin tarkasteltavana olevan tuotteen normaaliarvoon, joka oli vahvistettu välivaiheen tarkastelussa.
            
         
               (74)
            
            
               Tuontihintoja oikaistiin yhteistyössä toimineilta tuojilta saatujen tietojen perusteella noudettuna lähettäjältä -tasolle. Tuontihintoja oikaistiin myös fyysisissä ominaisuuksissa olevien erojen huomioon ottamiseksi, eli käsikäyttöisiin haarukkatrukkien asennettujen punnituslaitteiden osalta.
            
         
               (75)
            
            
               Vertailu osoitti merkittävää polkumyyntiä. Tämä osoittaa selvästi, että polkumyyntiä esiintyi verrattaessa tutkimuksen kohteena olevan tuotteen Kiinasta tulevan tuonnin nykyisiä hintoja aiemmin vahvistettuihin tuotteen normaaliarvoihin, kuten perusasetuksen 13 artiklan 1 kohdassa edellytetään.
            
         3.   TOIMENPITEET
   
   
               (76)
            
            
               Edellä esitettyjen päätelmien perusteella todettiin, että Kiinasta peräisin olevien käsikäyttöisten haarukkatrukkien tuonnissa käyttöön otettua lopullista polkumyyntitullia kierretään tuomalla Kiinasta peräisin olevia hiukan muunneltuja käsikäyttöisiä haarukkatrukkeja, joissa painoa näyttävää järjestelmää ei ole integroitu alustaan (haarukoihin).
            
         
               (77)
            
            
               Perusasetuksen 13 artiklan 1 kohdan mukaisesti voimassa olevat polkumyynnin vastaiset toimenpiteet, joita sovelletaan Kiinasta peräisin olevien käsikäyttöisten haarukkatrukkien tuontiin, olisi laajennettava koskemaan sellaisten Kiinasta peräisin olevien käsikäyttöisten haarukkatrukkien tuontia, jotka on varustettu ”painoa näyttävällä järjestelmällä”, jota ei ole integroitu alustaan.
            
         
               (78)
            
            
               Perusasetuksen 13 artiklan 3 kohdassa ja 14 artiklan 5 kohdassa säädetään, että laajennettuja toimenpiteitä olisi sovellettava sellaiseen tuontiin, joka on tullut unioniin tutkimuksen vireillepanoa koskevalla asetuksella käyttöönotetun kirjaamisvelvoitteen mukaisesti kirjattuna, minkä nojalla unioniin tuoduista sellaisista Kiinasta peräisin olevista käsikäyttöisistä haarukkatrukeista, jotka on varustettu ”painoa näyttävällä järjestelmällä”, jota ei ole integroitu alustaan, olisi kannettava polkumyyntitulli.
            
         4.   VAPAUTUSTA KOSKEVAT PYYNNÖT
   
   
               (79)
            
            
               Vapautusta ei myönnetä, koska kiinalaiset vientiä harjoittavat tuottajat eivät ole pyytäneet sitä.
            
         5.   ILMOITTAMINEN OSAPUOLILLE
   
   
               (80)
            
            
               Kaikille asianomaisille osapuolille ilmoitettiin niistä keskeisistä tosiseikoista ja huomioista, joiden perusteella edellä esitettyihin päätelmiin päädyttiin, ja niitä kehotettiin esittämään huomautuksia. Huomautuksia ei saatu.
            
         
               (81)
            
            
               Tässä asetuksessa säädetyt toimenpiteet ovat perusasetuksen 15 artiklan 1 kohdalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   1.   Laajennetaan Kiinasta peräisin olevien käsikäyttöisten haarukkatrukkien ja niiden keskeisten osien eli alustan ja hydrauliikan, jotka tällä hetkellä luokitellaan CN-koodeihin ex 8427 90 00 (Taric-koodit 8427900011 ja 8427900019) ja ex 8431 20 00 (Taric-koodit 8431200011 ja 8431200019), tuonnissa 22 päivänä huhtikuuta 2013 annetulla täytäntöönpanoasetuksella (EU) N:o 372/2013 käyttöön otettu lopullinen polkumyyntitulli koskemaan samaa tuotetta, joka esitetään varustettuna niin sanotulla ”painoa näyttävällä järjestelmällä”, joka koostuu punnitusmekanismista, jota ei ole integroitu alustaan ja joka tällä hetkellä luokitellaan Taric-koodeihin 8427900030 ja 8431200050.
   2.   Edellä 1 kohdalla laajennettu tulli kannetaan käsikäyttöisiä haarukkatrukkeja ja niiden keskeisiä osia eli alustaa ja hydrauliikkaa koskevasta sellaisesta tuonnista unioniin, joka on kirjattu täytäntöönpanoasetuksen (EU) 2015/2346 2 artiklan ja asetuksen (EU) 2016/1036 13 artiklan 3 kohdan ja 14 artiklan 5 kohdan mukaisesti.
   3.   Jollei toisin säädetä, sovelletaan tulleja koskevia voimassa olevia säännöksiä ja määräyksiä.
   2 artikla
   1.   Pyynnöt, jotka koskevat vapautusta 1 artiklalla laajennetusta tullista, on tehtävä kirjallisesti jollakin Euroopan unionin virallisista kielistä, ja vapautusta pyytävän oikeussubjektin valtuutetun edustajan on allekirjoitettava ne. Pyyntö on lähetettävä seuraavaan osoitteeseen:
   
               Euroopan komissio
            
         
               Directorate General for Trade
            
         
               Directorate H
            
         
               Toimisto: CHAR 04/039
            
         
               1049 Bruxelles/Brussel
            
         
               BELGIQUE/BELGIË
            
         2.   Komissio voi asetuksen (EU) 2016/1036 13 artiklan 4 kohdan mukaisesti myöntää päätöksellä vapautuksen tämän asetuksen 1 artiklalla laajennetusta tullista sellaisilta yrityksiltä tulevalle tuonnille, jotka eivät kierrä neuvoston täytäntöönpanoasetuksella (EU) N:o 372/2013 käyttöön otettuja polkumyyntitoimenpiteitä.
   3 artikla
   Tulliviranomaiset velvoitetaan lopettamaan asetuksen (EU) 2015/2346 2 artiklan mukaisesti tapahtuva tuonnin kirjaaminen.
   4 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä elokuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  Euroopan parlamentin ja neuvoston asetus (EU) 2016/1036, annettu 8 päivänä kesäkuuta 2016, polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta (EUVL L 176, 30.6.2016, s. 21).
   
      (2)  Neuvoston asetus (EY) N:o 1174/2005, annettu 18 päivänä heinäkuuta 2005, lopullisen polkumyyntitullin käyttöön ottamisesta Kiinan kansantasavallasta peräisin olevien käsikäyttöisten haarukkatrukkien ja niiden keskeisten osien tuonnissa sekä kyseisessä tuonnissa käyttöön otetun väliaikaisen tullin lopullisesta kantamisesta (EUVL L 189, 21.7.2005, s. 1).
   
      (3)  Neuvoston asetus (EY) N:o 684/2008, annettu 17 päivänä heinäkuuta 2008, Kiinan kansantasavallasta peräisin olevien käsikäyttöisten haarukkatrukkien ja niiden keskeisten osien tuontiin sovellettavien asetuksella (EY) N:o 1174/2005 käyttöön otettujen polkumyynnin vastaisten toimenpiteiden soveltamisalan tarkentamisesta (EUVL L 192, 19.7.2008, s. 1).
   
      (4)  Neuvoston asetus (EY) N:o 499/2009, annettu 11 päivänä kesäkuuta 2009, Kiinan kansantasavallasta peräisin olevien käsikäyttöisten haarukkatrukkien ja niiden keskeisten osien tuonnissa asetuksella (EY) N:o 1174/2005 käyttöön otetun lopullisen polkumyyntitullin laajentamisesta koskemaan Thaimaasta lähetetyn saman tuotteen tuontia riippumatta siitä, onko tuotteen alkuperämaaksi ilmoitettu Thaimaa (EUVL L 151, 16.6.2009, s. 1).
   
      (5)  Neuvoston täytäntöönpanoasetus (EU) N:o 1008/2011, annettu 10 päivänä lokakuuta 2011, Kiinan kansantasavallasta peräisin olevien käsikäyttöisten haarukkatrukkien sekä niiden keskeisten osien tuonnissa käyttöön otettavasta lopullisesta polkumyyntitullista, sellaisena kuin se on laajennettuna koskemaan Thaimaasta lähetettyjen käsikäyttöisten haarukkatrukkien sekä niiden keskeisten osien tuontia riippumatta siitä, onko niiden alkuperämaaksi ilmoitettu Thaimaa, asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun seurauksena (EUVL L 268, 13.10.2011, s. 1).
   
      (6)  Neuvoston täytäntöönpanoasetus (EU) N:o 372/2013, annettu 22 päivänä huhtikuuta 2013, Kiinan kansantasavallasta peräisin olevien käsikäyttöisten haarukkatrukkien sekä niiden keskeisten osien tuonnissa käyttöön otettavasta lopullisesta polkumyyntitullista annetun täytäntöönpanoasetuksen (EU) N:o 1008/2011 muuttamisesta asetuksen (EY) N:o 1225/2009 11 artiklan 3 kohdan mukaisen osittaisen välivaiheen tarkastelun jälkeen (EUVL L 112, 24.4.2013, s. 1).
   
      (7)  Komission täytäntöönpanoasetus (EU) N:o 946/2014, annettu 4 päivänä syyskuuta 2014, Kiinan kansantasavallasta peräisin olevien käsikäyttöisten haarukkatrukkien sekä niiden keskeisten osien tuonnissa käyttöön otettavasta lopullisesta polkumyyntitullista annetun neuvoston täytäntöönpanoasetuksen (EU) N:o 1008/2011 muuttamisesta asetuksen (EY) N:o 1225/2009 11 artiklan 4 kohdan mukaisen uutta viejää koskevan tarkastelun seurauksena (EUVL L 265, 5.9.2014, s. 7).
   
      (8)  Komission täytäntöönpanoasetus (EU) 2015/2346, annettu 15 päivänä joulukuuta 2015, Kiinan kansantasavallasta peräisin olevien käsikäyttöisten haarukkatrukkien sekä niiden keskeisten osien tuonnissa neuvoston täytäntöönpanoasetuksella (EU) N:o 1008/2011, sellaisena kuin se on muutettuna neuvoston täytäntöönpanoasetuksella (EU) N:o 372/2013, käyttöön otettujen polkumyynnin vastaisten toimenpiteiden mahdollista kiertämistä Kiinan kansantasavallasta peräisin olevien hiukan muunneltujen käsikäyttöisten haarukkatrukkien tuonnilla koskevan tutkimuksen aloittamisesta ja kyseisen tuonnin kirjaamisvelvoitteesta (EUVL L 330, 16.12.2015, s. 43.)